[{"text_idx": "#000001", "text": "Dod o hyd i lwybr"}, {"text_idx": "#000004", "text": "Gwybodaeth Gyffredinol am y Daith"}, {"text_idx": "#000007", "text": "Cyswllt a\u0302 Pharc Tredelerch \u2013 O gychwyn y daith, ar Rodfa Gwynllw\u0302g, cerddwch tua\u2019r chwith tuag at gylchfan Ffordd Lamby, gan gadw ar y palmant ar ochr chwith y ffordd. Ar y gylchfan croeswch y ddwy ffordd tuag at Barc Tredelerch (gan fod yn hynod ofalus oherwydd maint a chyflymder y traffig). Ar Ffordd Lamby cerddwch am 105 metr at bwynt lle ceir mynediad i\u2019r maes parcio a man picnic. Unwaith y byddwch ym Mharc Tredelerch, gallwch ddilyn Llwybr Rhymni tua\u2019r gogledd, neu gymryd un neu ddau lwybr cylchol arall (gweler Caeau Chwarae New Road Llwybr Rhymni)."}, {"text_idx": "#000012", "text": "Rhed yr adran hon o\u2019r daith o Erddi Rumney Hill hyd at Bentwyn, ac mae ar agor i gerddwyr a beicwyr."}, {"text_idx": "#000013", "text": "Dilynwch y daith gan ddefnyddio arwyddion gyda logo Rhymni. Mae\u2019r llwybr yn goleddu i lawr o Erddi Rumney Hill (a allai fod yn anaddas i ddefnyddwyr cadair olwyn) cyn agor i\u2019r arglawdd. Cadwch i\u2019r chwith. Ceir gwelyau cors ar y chwith, ac ar y dde ceir do\u0302l o flodau gwyllt. Parhewch ar hyd yr arglawdd gan fynd heibio Ysgol Uwchradd Llanrhymni ar eich ochr dde; pan fyddwch yn cyrraedd y ffordd trowch i\u2019r chwith ar bont droed gan groesi\u2019r afon (gallai\u2019r bont droed fod yn anaddas i ddefnyddwyr cadair olwyn) ac yna i\u2019r dde i barhau a\u0302\u2019r llwybr. Dilynwch y llwybr hyd nes i chi gyrraedd cyffordd \u2013 cymerwch droad i\u2019r chwith. Parhewch ar hyd y llwybr i groesffyrdd. Trowch i\u2019r dde, a pharhewch nes y byddwch yn cyrraedd y danffordd o dan yr A48, lle daw\u2019r llwybr i ben ar hyn o bryd."}, {"text_idx": "#000014", "text": "Teithiau posibl eraill \u2013 O\u2019r danffordd o dan yr A48, parhewch nes i chi gyrraedd Pontprennau. Os byddwch yn croesi Church Road, ceir llwybr da oddi ar y ffordd i gerddwyr/beicwyr drwy\u2019r man agored \u2013 tua 1 cilometr (mae\u2019r llwybr hwn yn eithaf serth)."}, {"text_idx": "#000015", "text": "Llwybr Cylchol (gweler map 1) 3.6cilometr \u2013 Ceir taith gylchol hefyd (wedi\u2019i nodi a\u0302 marcwyr llwybr) o Gerddi Rumney Hill. Dilynwch y cyfarwyddiadau i Ball Lane. Yn hytrach na throi i\u2019r chwith dros y llwybr troed, trowch i\u2019r dde ar hyd Ball Lane. Wrth gatiau Ysgol Uwchradd Llanrhymni trowch i\u2019r dde ar Ball Road. Ar o\u0302l 30 metr trowch i\u2019r dde i Hartland Road. Dilynwch y ffordd hon hyd nes y daw\u2019n llwybr. Dilynwch y llwybr drwy gaeau chwarae Tredelerch i\u2019r llethr yn o\u0302l fyny i Rumney Hill. Mae\u2019r bryn hwn yn eithaf serth. Er mwyn osgoi\u2019r llethr, gellir cychwyn a gorffen y daith yn Ball Lane."}, {"text_idx": "#000016", "text": "Mae\u2019r ystod o fywyd gwyllt ar hyd y Daith yn anhygoel. Gan ddechrau yn Lefelau Gwynllw\u0302g gyda\u2019i ffosydd dwfn, mae\u2019n beth cyffredin gweld Cre\u0308yr Glas ac adar sy\u2019n gysylltiedig ag Aber yr Afon Hafren. Yna mae\u2019r daith yn mynd heibio llyn ym Mharc Tredelerch a thros Rumney Hill i wastadeddau eang gwastatir llifwaddod afon Rhymni Mae gwelyau cyrs, sgriffiadau a chorsydd yn rhoi cynefin gwych i fywyd gwyllt. Mae\u2019r afon ei hun yn goridor bywyd gwyllt gwerthfawr."}, {"text_idx": "#000018", "text": "Fodd bynnag, nid yw\u2019r afon Rhymni yn meddu ar etifeddiaeth chwyldro diwydiannol, fel yr afon Taf. Ffurfiwyd ardal Lefelau Gwynllw\u0302g wrth geg yr afon gan ddyn \u2013 cafodd ei hadennill o\u2019r mo\u0302r, ac mae\u2019n cael ei diogelu gan wal fo\u0302r. Mae Llwybr Rhymni yn cychwyn ar y morglawdd sydd nesaf at y pwynt trig isaf yng Nghaerdydd."}, {"text_idx": "#000020", "text": "Mae nifer o lefydd i barcio yn Nhredelerch a Llanrhymni, o fewn pellter cymharol hawdd i\u2019r Llwybr."}, {"text_idx": "#000021", "text": "Ar gyfer pob ymholiad yn ymwneud a\u0302\u2019r daith (neu i adrodd am unrhyw broblemau) cysylltwch a\u0302 Thi\u0302m Hawliau Tramwy Cyhoeddus y Cyngor ar 029 2078 5200."}]